பாலம் எண் 541

பாலம் எண் 541 (Bridge No. 541) என்பது இந்தியாவின் இமாச்சலப் பிரதேசத்தில் கானோ தொடருந்து நிலையத்திலிருந்து 50 மீ தொலைவில் அமைந்துள்ள  பாலமாகும்.  கானோ என்று பெயரிடப்பட்ட இந்த சிறிய கிராமத்தில் ஒரு சில குடும்பங்கள் மட்டுமே வாழ்கின்றன. இன்னும் இப்பகுதியில் சாலை இணைப்பு இல்லாததால், மக்கள் தங்கள் வாழ்வாதாரத்திற்காக கானோ தொடருந்து நிலையத்தை முழுமையாக நம்பியுள்ளனர். 1898ஆம் ஆண்டு இந்திய இரயில்வேயால் உருவாக்கப்பட்ட மிக உயரமான வளைவுப் பாலம் இதுவாகும். இந்த பாலம் கட்டுவதற்குச் செங்கல் மற்றும் கல் பயன்படுத்தப்பட்டது. இந்தப் பாலம் 52.90 மீட்டர் நீளமும் 23 மீ உயரமும் கொண்டது. இப்பாலத்தில் 34 வளைவுகளைக் கொண்டுள்ளது. இது கல்கா-சிம்லா வழித்தடத்தில் நான்கு அடுக்கு வளைவு மாடங்களுடன் கூடிய மிக உயரமான பாலம் ஆகும். இது 48 பாகை தலைகீழ் வளைவுடன் உள்ளது. பாலம் எண். 541, தாராதேவி, பரோக் சுரங்கப்பாதை மற்றும் கந்தகாட் நிலையம் உள்ளிட்ட இடங்களையும் யுனெஸ்கோ குழு பார்வையிட்டுள்ளது.

மேற்கோள்கள் 

இந்தியப் பாலங்கள்
இமாச்சலப் பிரதேசம்